
I. ОБЩО ПРЕДСТАВЯНЕ НА УЧЕБНАТА ПРОГРАМА 
Програмата по „Учебна практика“ е пряко свързана с програмата по „Детски играчки и сувенири“ и дава на учениците основни практически умения при изпълнението в материал на средства за игра. Придобиват умения да използват ръчни и ел. инструменти при работа с различните материали. 
    Часовете се провеждат в специализирани ателиета, оборудвани с работни маси, необходимите машини и друг специфичен инвентар, необходими за работа с различните материали, от които се изработват средствата за игра.  
Преподавателите трябва:
· да следват логиката на утвърдената учебна програма;

· да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

·  да онагледяват учебния процес;

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ                        В резултат обучението ученикът трябва да:
- познава и работи с основни материали необходими за създаване на средства за игра;
- познава и работи с основни видове ръчни и ел. инструменти;
- познава различните технологии използвани при изработка на средства за игра;
- спазва технологичната последователност и етапи на работа;
- придава завършен вид на изделието;
- поддържа ред и хигиена на работното място и спазва правилата за безопасни условия на труд;
III. РАЗПРЕДЕЛЕНИЕ НА УЧЕБНОТО ВРЕМЕ                               
Специфична професионална подготовка

	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 / 2
	18 / 2
	72

	XI
	18 /4
	18 /4
	144

	XII
	18 / 4
	11 / 4
	116


 IV.    УЧЕБНО СЪДЪРЖАНИЕ
Структурирането на учебното съдържание е по раздели и теми. Учителят конкретизира и може да променя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
	№ по ред
	                    Наименование на раздели и теми 
 
	Брой часове

	
	VIII клас
	

	1.
	Задачи за опростяване, обобщаване и хиперболизиране- работа с хартия.
	

	2.
	Играчки от листов дървен материал: средство за игра изработено по ръчен способ- играчки чрез проникване, играчки чрез наслояване (проектиране, оразмеряване, изрязване, повърхностна обработка, оцветяване и монтаж).
	

	2.1
	Разкрояване на материала.
	

	2.2
	Изрязване с ръчни дърводелски инструменти.
	

	2.3
	Повърхностна обработка.
	

	2.4
	Оцветяване и монтаж.
	

	
	Общо VIII клас
	72

	
	IX клас
	

	3.
	Плоски текстилни играчки.
	

	3.1
	Изготвяне на чифтни кройки.
	

	3.2
	Изпълнение в материал.
	

	4.
	Обемно изграждане на текстилни средства за игра.
	

	4.1
	Моделиране на обемите (глина, пластилин, стиропор, дунапрен).
	

	4.2
	Сваляне на кройки от модел 1:1.
	

	4.3
	Изпълнение в материал - свързване на кройки, пълнене и довършителни работи.
	

	
	Общо IX клас
	72

	
	X клас
	

	5.
	Дървена играчки от плоски форми и прости геометрични фигури (танграма,матадор,пъзел).
	

	5.1
	Изпълнение в материал. Повърхностна обработка.
	

	6.
	Средства за игра от дървесина с: ротационни форми (низанки по хоризонтала или вертикала); возила (смесени форми); с прости механизми (ексцентрик, въртележка, зъбчато колело и други).
	

	6.1
	Изработване на детайли – разкрояване, струговане и др.
	

	6.2
	Повърхностна обработка, оцветяване, монтаж.
	

	
	Общо X клас
	72

	
	XI клас
	

	7.
	Технологични особености и изисквания към играчки произведени по метода на шприцване под налягане – форми за пясък.
	

	7.1
	Моделиране в мащаб 1:1(в глина, пластелин).
	

	7.2
	Изработване на калъп.
	

	7.3
	Отливане на гипсови макети.
	

	7.4
	Обработка на повърхностите(шлайфане и ретуш).
	

	8.
	Технологични особености и изисквания към играчки произведени по метода на блазването и ротационното леене – образни играчки.
	

	8.1
	Моделиране в мащаб 1:1(в глина, пластелин).
	

	8.2
	Определяне на делителна линия.
	

	8.3
	Отливане на калъп – двуделен, клинов.
	

	8.4
	Отливане на макет и обработка на повърхности.
	

	
	Общо XI клас
	144

	
	XII клас
	

	9.
	Избор на тема за дипломна работа - съставяне на проектно задание по примерни теми :                                    - средства за конструктивни игри.
- средства за спортни игри.
- средства за ролеви игри.
- средства за дидактични игри.
- средства за манипулативни игри.
- средства за театрални игри.
	

	9.1
	Изпълнение в материал.
	

	
	Общо XII клас
	116

	
	Общо
	476


Раздел 1. Задачи за опростяване, обобщаване и хиперболизиране- работа с хартия. 
Цели: Изграждане на изисквания за прецизност на изпълнението.
Раздел 2. Играчки от листов дървен материал: средство за игра изработено по ръчен способ- играчки чрез проникване, играчки чрез наслояване (проектиране, оразмеряване, изрязване, повърхностна обработка, оцветяване и монтаж).
Цели: Придобиване на умения за работа с различни видове ръчни инструменти и шлайф.
Раздел 3. Плоски текстилни играчки.
Цели: Добиване на знания и умения за изпълнение на ръчни декоративни бодове; кроене; работа с шевни машини.
Раздел 4. Обемно изграждане на текстилни средства за игра.
Цели: Умения за работа с различни текстилни материали; разкрояване; пълнене и довършителни дейности.
Раздел 5. Дървена играчки от плоски форми и прости геометрични фигури (танграма,матадор,пъзел). 
Цели: Придобиване на умения за работа с масивна дървесина и прецизност на изпълнение при повърхностна обработка – работа с шлайф.
Раздел 6. Средства за игра от дървесина с: ротационни форми (низанки по хоризонтала или вертикала); возила (смесени форми); с прости механизми (ексцентрик, въртележка, зъбчато колело и други).
Цели: Придобиване на умения за работа на струг. Спазване на технологичната последователност и етапи на работа.
Раздел 7. Технологични особености и изисквания към играчки произведени по метода на шприцване под налягане – форми за пясък.
Цели: Натрупване на опит за работа с гипс – отливане на калъпи, макети, повърхностна обработка.
Раздел 8. Технологични особености и изисквания към играчки произведени по метода на блазването и ротационното леене – образни играчки. 
Цели: Умения за моделиране със спазване на технологични наклони; определяне на делителна линия.
Раздел  9.  Избор на тема за дипломна работа - съставяне на проектно задание по примерни теми :                                 
    - средства за конструктивни игри.
- средства за спортни игри.
- средства за ролеви игри.
- средства за дидактични игри.
- средства за манипулативни игри.
- средства за театрални игри.
Цели: Умения за работа с технически средства и материали предназначени за макетиране и прототипиране. 
Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. За получаване на професионална квалификация учениците от 12 клас полагат изпити по теория и практика на професията по Национални изпитни програми.
   ОЧАКВАНИ  РЕЗУЛТАТИ
В края на обучението по специфична професионална подготовка по учебния предмет „Детски играчки и сувенири“, ученика трябва да придобие следните компетентности:
- да познава основните материали за производство на средства за игра;
- да познава технологиите за ръчна и машинна обработка на материалите – текстил, хартия, дърво, пластмаса.
- да спазва етапите и принципите за изграждане на средство за игра .
- планира и организира  цялостния процес на изпълнение в материал съобразено с  характерните изисквания на специалността.
- да спазва безопасните условия на труд.
   АВТОРСКИ КОЛЕКТИВ
Десислава Милева - преподавател по „Детски играчки и сувенири“
Ангелина Симеонова -  преподавател по „Детски играчки и сувенири“
НАЦИОНАЛНА ГИМНАЗИЯ ЗА ПРИЛОЖНИ ИЗКУСТВА
гр. София


